En el context mundial actual caracteritzat pel creixent envelliment de la població i per la crisi d'un model econòmic insostenible, es fa necessari un reenfocament orientat a cobrir les necessitats de les persones amb problemes de salut crònics i situacions socials adverses que posi en el punt de mira les persones, des d'uns serveis integrats, coordinats i eficients.
A Catalunya, el Pla Interdepartamental d'Atenció i Interacció Social i Sanitària (PIAISS) té la missió de "promoure i participar en la transformació del model d'atenció social i sanitària per tal de garantir una atenció integrada i centrada en les persones, capaç de donar resposta a les seves necessitats".
Aquest dossier recull documentació de referència, recursos diversos i webs d'interès per a conèixer i aprofundir en l'atenció integrada social i sanitària.
També podeu consultar la versió íntegra publicada amb motiu del congrés Inclusió.cat.
La majoria de documents i recursos referenciats estan disponibles per a consulta i préstec als centres DIXIT.
Elaborat per: DIXIT Centre de Documentació de Serveis Socials, amb la col·laboració del Pla Interdepartamental d'Atenció i Interacció Social i Sanitària (PIAISS).
L'atenció centrada en la persona en el model d'atenció integrada social i sanitària de Catalunya: gener 2016.
Document que estableix les bases conceptuals i metodològiques per al desenvolupament de l'estratègia d'atenció centrada en la persona dins del marc del model d'atenció integrada social i sanitària de Catalunya, que es fonamenta en el coneixement científic existent i l'experiència d'altres països i que se sosté sobre la base del rol actiu i l'apoderament de les persones, dels seus cuidadors i/o de les seves famílies.
També es pot consultar de forma sintètica les línies de desplegament del PIAISS pel període 2017-2020 per la implementació del Model d'Atenció Integrada Centrada en la Persona a Catalunya.
Publicació que proposa pràctiques innovadores de cura de llarga durada, allunyades de les pràctiques assistencials i fragmentades, que tenen com a objectiu millorar la qualitat de vida i garantir els drets de les persones ateses, així com la pròpia sostenibilitat del sistema de protecció social.
Avaluació externa de 9 models col·laboratius d'atenció social i sanitària a Catalunya.
Barcelona: Generalitat de Catalunya, Departament de Salut.
Agència de Qualitat i Avaluació Sanitàries de Catalunya, 2015.
El projecte estudia algunes experiències integrades d'atenció social i sanitària a Catalunya (Alt Penedès, Gironès, Garrotxa, Lleida, Tona-Mancomunitat de la Plana, Mataró, Reus, Sabadell i Vilanova i la Geltrú) i descriu els models col·laboratius i els seus resultats a partir de les experiències i opinions dels professionals implicats.
Intenta identificar-ne els trets comuns i de millor pràctica i establir els requeriments de les distintes fases de desplegament de cada model.
Cap a una atenció integrada social i sanitària: per un nou model centrat en les persones.
Barcelona: Taula d'Entitats del Tercer Sector Social, 2015.
Informe que analitza els models desenvolupats al País Basc i a Escòcia, capdavanters en l'aplicació de l'atenció integrada social i sanitària, i fa propostes per a la definició d'un model català de serveis d'atenció de continuïtat.
Amb motiu de la presentació d'aquest informe, la Taula d'entitats del Tercer Sector Social de Catalunya va organitzar a l'Ateneu Barcelonès el debat "Millorar la cooperació social i sanitària" dins el cicle Debats Catalunya Social.
El diagnòstic social sanitari identifica la situació social i personal de la persona atesa en l'àmbit sanitari.
L'autora fa una revisió històrica i bibliogràfica del concepte i ofereix els instruments de treball per dur-lo a terme.
Recull de ponències de reconeguts professionals participants a les VI Jornades SIPOSO 2007 que reflexionen sobre les connexions entre els serveis socials i els sanitaris, que requereixen mesures jurídiques, organitzatives i financeres adequades, i també, la coordinació dins cadascuna d'aquestes estructures.
Aquest informe identifica, per una banda, els principis, l'estructura i els mitjans necessaris que permetin la implementació d'una atenció integrada exitosa, alhora que incideix en l'establiment d'indicadors que avaluïn el seu desenvolupament i acompliment.
Informe del projecte Pioneers que descriu el projecte, els antecedents, objectius, etc, així com els criteris de selecció i l'ús d'indicadors per avaluar les dades quantitatives i mesurar la qualitat i les tendències de l'atenció integrada duta a terme.
L'objectiu d'aquest informe és analitzar com els serveis socials proporcionen un suport integrat amb altres serveis públics com l'educació, l'ocupació i la salut, a tot Europa.
Presenta un resum dels esdeveniments recents de benestar i de la legislació i la política marc en els països europeus, una revisió bibliogràfica de 60 articles internacionals en integració de serveis, i una avaluació de 44 exemples de bones pràctiques de 17 països europeus.
Manual que té estableix les bases de l'atenció gerontològica centrada en la persona.
Posa l'èmfasi en la promoció de la seva autodeterminació i independència, la protecció de la intimitat i els seus drets, les relacions familiars, etc. També incideix en l'organització i les intervencions dels professionals.
Manual exhaustiu que ha comptat amb la col·laboració de més d'una vintena d'experts que aplega els continguts teòrics i conceptuals del model d'atenció integral i centrada en la persona, alhora que ofereix també informació sobre els aspectes organitzatius i normatius i sobre el perfil i la formació dels professionals implicats.
Aquest llibre analitza el disseny i els serveis socials integrats que ofereixen els països de l'OCDE als grups vulnerables i les oportunitats i desafiaments que comporten.
Aborda qüestions com: com es defineixen els grups vulnerables en els diferents països i com es comparen les poblacions? com s'estan integrant els serveis socials?, per què integrar serveis per als grups vulnerables?, etc. S'hi destaquen les bones pràctiques reeixides.
Pla Interdepartamental d'Atenció i Interacció Social i Sanitària 2017-2020: novembre 2016.
Document que recull, per una banda, les bases conceptuals i programàtiques del PIAISS així com les actuacions fetes durant la primera etapa del pla i, per una altra, fixa i estableix els objectius, les metodologies i els projectes a desenvolupar en el període 2017-2020.
Els serveis socials especialitzats des de la perspectiva de l'atenció centrada en la persona.
Barcelona: Generalitat de Catalunya, Departament de Treball, Afers Socials i Famílies, 2016.
Materials de la formació sobre atenció centrada en la persona i qualitat de vida aplicada a la intervenció social en l'àmbit de la salut mental, la discapacitat intel·lectual i física, les drogodependències i el VIH/sida, que van dur a terme l'any 2013 els tècnics del Departament de Treball, Afers Socials i Famílies, amb l'objectiu de ser una eina tècnica per als professionals dels diferents àmbits i presentar idees, propostes i bones pràctiques.
Document que dona a conèixer l'estratègia de la OMS per implementar l'atenció integrada en els serveis de salut.
Identifica els enfocaments i les estratègies previstos a diversos països així com exemples de bones pràctiques.
Inclou un glossari de termes i referències bibliogràfiques.
"Atenció integral social i sanitària: elements per a la reflexió.
A: RTS: revista de treball social, núm. 206 (des.
Terminologia de l'atenció integrada
Pla interdepartamental d'atenció i interacció social i sanitària (PIAISS)
Barcelona Observatori de Tendències de Serveis de Salut (BOTSS)
Forum de la innovació, transformació i excel·lència en els serveis socials i de salut
Observatori d'Innovació en Gestió de la Sanitat a Catalunya (OIGS)
Conferència "Mites i realitats del treball en xarxa": Barcelona, 15 de maig de 2012.
Conferència sobre els mites i tòpics del treball en xarxa a càrrec del psicòleg José-Manuel Alonso.
El conferenciant, que és consultor en els camps de la salut, el benestar i les organitzacions a ITER-BSO, va parlar sobre com els mites que envolten el treball en xarxa fan que aquest corri el risc de devaluar-se.
Conferència "Els serveis socials a la recerca de la seva finalitat: la intervenció social creant valor": Barcelona, 25 de març de 2015.
Barcelona: Departament de Benestar Social i Família, DIXIT Centre de Documentació de Serveis Socials, 2015.
Quin és el bé que protegeixen i promouen els serveis socials?
Som capaços de formular-lo de forma positiva i entenedora per a tota la població?
Quines són les necessitats, demandes, expectatives o situacions a què hem de donar resposta des dels serveis socials?
El consultor social Fernando Fantova va respondre aquestes i altres qüestions a DIXIT Centre de Documentació de Serveis Socials.
Conferència "Serveis socials: qüestió de diners?": Barcelona, 31 de maig de 2017.
Barcelona: Departament de Treball, Afers Socials i Famílies, DIXIT Centre de Documentació de Serveis Socials, 2017.
Fantova va reflexionar sobre els reptes de futur dels serveis socials i va exposar el seu parer sobre quines haurien de ser les condicions i les senyes d'identitat d'uns serveis socials universals i com s'haurien de configurar i integrar els serveis socials, les polítiques de garantia d'ingressos i altres polítiques socials en un sistema de benestar avançat.
Conferència "L'atenció gerontològica centrada en la persona.
Propostes i reptes en la seva aplicació": Barcelona, 20 d'abril de 2012.
Martínez, investigadora i consultora de l'IMSERSO, UAM, AECID I CEPAL (ONU), és autora de llibres i publicacions de gerontologia social i discapacitat, premi de la Societat de Gerontologia i Geriatria d'Astúries, de la SEGG i de l'IMSERSO.
Reflexiona sobre les bones pràctiques basades en el model d'atenció i organització centrat en la persona en serveis per a persones grans amb pèrdua d'autonomia personal.